
       НАРОДНА БИБЛИОТЕКА СРБОБРАН                             SZENTTAMÁSI NÉPKÖNYVTÁR
              21480 Србобран, С. Саве 19/1.                                      24180 Szenttamás, Szent Száva utca 19/1
тел: 021/6230-185, E-mail: tekasrb@stcable.net                   tel. 021/6230-185, e-mail: tekasrb@stcable.net

Број:136/26
Датум:21.10.2026.

 
На основу члана 79. став 2. Закона о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17-др.закон, 95/18, 114/21 и 92/2023) и члана 9. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, бр. 107/23) и члан 9. Правилника о организацији и систематизацији радних места у Народној библиотеци Србобран (бр. 33/2018, 70/2018, 48/2024 и 21/2026), након прибављене сагласности Комисије за давање сагласности за ново запошљавање и додатно радно ангажовање код корисника јавних средстава, закључком 51 број 112-9531/2026 од 29.09.2026.године директор Народне библиотеке Србобран оглашава 


ЈАВНИ КОНКУРС 
ЗА ПОПУЊАВАЊЕ РАДНОГ МЕСТА У НАРОДНОЈ БИБЛИОТЕЦИ СРБОБРАН

I Установа у којој се радно место попуњава: Народна библиотека Србобран, огранак Библиотека „Др.Лазар Ракић“, Надаљ, улица Лазара Ракића 33. Надаљ

II Радно место које се попуњава: књижничар – 1 извршилац

III Опис послова:
-учествује у набавци библиотечко-информационе грађе и врши евиденцију, 
-учествује у обради библиотечко-информационе грађе,
-пружа корисницима библиотечко-информациону грађу и изворе у библиотеци и на даљину, 
-чува и ревидира библиотечко-информациону грађу и изворе, 
-води статистику и остале евиденције, 
-води инвентарне књиге за библиотечко-информациони материјал, 
-ради са корисницима, 
-спроводи сарадњу са библиотекама радних организација и школа, 
-умножава библиотечко-информациону грађу за кориснике,
-припрема дигитализовану грађу за имплементацију у дигиталну библиотеку, 
-прикупља материјал за завичајни фонд,
-учествује у реализацији књижевних сусрета и трибина, 
-вршити друге послове по потреби.
Услови за радно место:
Средње образовање у четворогодишњем трајању

Додатна знања / испити / радно искуство:
- знање рада на рачунару
- положен стручни испит за књижничара
- најмање 9 месеци радног искуства

IV Обавештења се могу добити на: tekasrb@stcable.net контакт особа: Анка Зурковић,  тел: 021/6230-185.

V Адреса на коју се подносе пријаве на јавни конкурс: 
Пријаве на јавни конкурс се подносе Конкурсној комисији за спровођење јавног конкурса за попуњавање извршилачког радног места у Народној библиотеци Србобран, на адресу: Народна библиотека Србобран, ул. Светог Саве број 19/1. - лично или путем поште, са називом „Пријава за јавни конкурс – НЕ ОТВАРАТИ“

VI Рок за подношење пријава на јавни конкурс: 
Рок за подношење пријава је 15 дана од дана објављивања конкурса, на огласној табли Народне библиотеке Србобран и на општинском сајту www.srbobran.rs. Обавештење о расписаном конкурсу биће објављен у дневном листу ,,Дневник,, и „Magyar Szó”.

VII Пријава на јавни конкурс садржи: 
Име и презиме кандидата, датум и место рођења, адресу становања, контакт телефон, а по могућности и интернет адресу, податке о образовању, податке о дужини и врсти радног искуства са кратким описом послова на којима је кандидат радио до подношења пријаве на јавни конкурс, податке о стручном усавршавању. Пријава мора бити својеручно потписана од стране кандидата.

VIII Докази које се прилажу уз пријаву
-Уверење о држављанству Републике Србије 
-Извод из матичне књиге рођених 
-Диплома у стручној спреми – оригинал или оверена фотокопија 
-Уверење о положеном државном стручном испиту за књижничаре – оригинал или оверена фотокопија 
- Доказ о радном искуству (фотокопија радне књижице и/или потврда од послодавца)
- Уверење да није осуђиван (издато од стране МУП-а Републике Србије – ПУ према пребивалишту кандидата) и да се против њега не води кривични поступак (издатог од стране месно надлежног Основног суда – према пребивалишту кандидата)

IX Трајање радног односа 
За наведено радно место, радни однос се заснива на неодређено време.

X Конкурсна комисија формирана решењем директора Народне библиотеке Србобран, по истеку рока за подношење пријава спровешће се изборни поступак увидом у приложену документацију и усменом провером оспособљености кандидата само међу оним кандидатима који испуњавају оглашене услове. Кандидатима међу којима се спроводи изборни поступак доставља се писмено обавештење о времену и месту спровођења изборног поступка. По окончаном изборном поступку, конкурсна комисија саставља листу кандидата, коју доставља директору Библиотеке. 

Напомена: 
[bookmark: __DdeLink__6616_202311600]Неблаговремене и непотпуне пријаве уз које нису приложени сви тражени докази у оригиналу или овереној фотокопији, биће одбачене.

                                                                                                                  Андреа Пинтер
                                                                                                                 директор
Народна библиотека Србобран

